**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/06, 16.01.2018թ.

**Բողոք բերող անձ՝** «Դեագա» ՍՊԸ

**Պատվիրատու՝** ՀՀ ԿԱ ազգային անվտանգության ծառայություն

**Գնման ընթացակարգի ծածկագիրը և առարկան՝** «ՀՀ ԿԱ ԱԱԾ-ՏՆՏՎ-ԳՀԱՊՁԲ-18/1-ՍՆՆԴԱՄԹԵՐՔ» ծածկագրով գնանշման հարցում/ սննդամթերքի ձեռքբերում

**Բողոքի պահանջը`**

1. Պարտավորեցնել «ՀՀ ԿԱ ԱԱԾ-ՏՆՏՎ-ԳՀԱՊՁԲ-18/1-ՍՆՆԴԱՄԹԵՐՔ» ծածկագրով գնանշման հարցման գնահատող հանձնաժողովին ֆ/ա Իշխան Միրզոյանի կողմից մասնագիտական փորձառություն որակավորման չափանիշին իր համապատասխանությունը հիմնավորելու համար ներկայացրած փաստաթղթերը գնահատել հրավերի պահանջներին անհամապատասխան:
2. Դադարեցնել «ՀՀ ԿԱ ԱԱԾ-ՏՆՏՎ-ԳՀԱՊՁԲ-18/1-ՍՆՆԴԱՄԹԵՐՔ» ծածկագրով գնանշման հարցման գնահատող հանձնաժողովի 11.01.2018թ. նիստի թիվ 6 արձանագրության 1.4 կետով ընթացակարգի 9-րդ չափաբաժինների մասով ֆ/ա Իշխան Միրզոյանին հաղթող մասնակից ճանաչելու և վերջինիս հետ պայմանագիր կնքելու մասին որոշումները:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: